Kemerovodagi 64 kishi halok bo‘lgan savdo markazi xavfsizligi uchun javob bergan qo‘riqlash korxonasi faoliyatini to‘xtatdi

Kemerovodagi 64 kishi halok bo‘lgan “Zimnyaya vishnya” savdo markazi xavfsizligi uchun javob bergan “Himoya markazi” xususiy qo‘riqlash korxonasi faoliyatini to‘xtatdi. Bu haqda Rosgvardiya direktori Aleksandr Xinshteyn ma’lum qildi, deya xabar beradi “RIA Novosti”.

“Himoya markazi”ning qo‘riqlash faoliyati uchun olingan litsenziyasi bekor qilindi.
“Agar korxona faoliyatini to‘xtatish haqida qaror qabul qilmaganida, Rosgvardiya litsenziyani sud orqali qaytarib olgan bo‘lardi. Buning uchun barcha hujjatlar tayyorlab qo‘yilgandi”, — dedi Xinshteyn.